OzLabs/hebrew-wiki-articles huggingface dataset:
קפה ספרות (סנקט פטרבורג)

"קפה תרבות" בסנקט פטרבורג (2016).
הקומה השנייה של בית הקפה (2007).
בשדרת נבסקי מס' 18 (2007).]]
קפה ספרות (ברוסית: Литературное кафе), או קפה ספרותי, הוא בית קפה ומסעדה היסטורית בנייבסקי פרוספקט שבסנקט פטרבורג, בעלת חשיבות היסטורית רבה בשל הסופרים הנודעים של הספרות הרוסית שהרבו לבקר בה כולל אלכסנדר פושקין, פיודור דוסטויבסקי וחבריהם במאה התשע עשרה.

== היסטוריה ==
בשנים 1812–1814 שופץ הבניין, שנבנה באמצע המאה ה-18 בשדרת נבסקי 18 בסנקט פטרבורג, עיר הבירה של רוסיה באותה תקופה, על ידי הסוחר קוטומין שייעד את המבנה כדירה לסוחרים.<ref>Boglachev, S. V. [http://www.encspb.ru/object/2804003643?lc=en House of Kotomin]. Saint Petersburg Encyclopedia. Retrieved 14 November 2017.</ref> בבניין זה פתחו ס. וולף וט. ברנגט את הקונדיטוריה שלהם, שנחשבה לטובה ביותר בעיר. בשנת 1834 נוסף בית קפה סיני ( Café chinois). הקונדיטוריה הפכה במהרה למקום בו התכנסו סופרים מהספרות הרוסית, כמו אלכסנדר פושקין, מיכאיל לרמונטוב, טאראס שבצ'נקו ופיודור דוסטויבסקי.<ref name="Wolff et Beranget">Bogdanov, I. A. [http://www.encspb.ru/object/2804016781?lc=en Wolff et Beranget Confectionery]. Saint Petersburg Encyclopedia. Retrieved 14 November 2017.</ref>

בשנת 1837 פושקין, בדרך לדו-קרב הקטלני שלו עם גאורגי ד'אנטס, פגש שם את הסגן שלו לדו-קרב, קונסטנטין דנזאס. בשנת 1840 הוצג כאן דוסטויבסקי בפני מיכאיל פטרשבסקי, הסוציאליסט האוטופי.

בשנת 1877, לאחר סגירת הקונדיטוריה, נפתחה במקום מסעדה ברמה גבוהה, בה ביקרו לעיתים קרובות מוזיקאים כמו פיוטר איליץ' צ'ייקובסקי ופיודור שאליאפין. נאמר כי צ'ייקובסקי הזמין שם כוס מים שהתבררה כנגועה בכולרה, ממנה מת.<ref>[http://www.spottedbylocals.com/saintpetersburg/literary-cafe/ Literary Cafe – Since 1816]</ref>

בשנים 1858–2001, בקומת המרתף נפתחה חנות לספרים משומשים, שהפכה למוכרת יחסית. בשנים 1978–1981 שופץ המבנה כולו ובשנת 1983 המסעדה נפתחה מחדש כ"קפה ספרות" או "בית קפה ספרותי".

== בהווה ==
קפה ספרות תופס שתי קומות בבניין ובו תמונות רבות של סופרים רוסים תלויים על קירותיו. בשולחן אחד בקומה העליונה יושבת דמותו של פושקין עשוית שעווה. על פי המסורת הרוסית, נערכים כאן מדי פעם ערבי קריאת שירה.

המשקה המסורתי של רוסיה אינו קפה, אלא תה שחור המוגש כאן בסמובר.

== ראו גם ==
* סופרים רוסים של המאה ה-19
* קפה פרוקופ (פריז)
* סלונים ספרותיים

== קישורים חיצוניים ==

* 

== הערות שוליים ==

קטגוריה:ספרות רוסית
קטגוריה:סנקט פטרבורג: אטרקציות תיירותיות
קטגוריה:סנקט פטרבורג: היסטוריה
קטגוריה:סנקט פטרבורג: מבנים
קטגוריה:בתי קפה
פארק מונרפו

אי המתים (לודוויגשטיין) הכולל את לודוויגסבורג, המאוזוליאום של הברון לודוויג היינריך פון ניקולאי.
אחד מאיים רבים במפרץ שבתחומי הפארק.
מונרפו (ברוסית: Монрепо́; נובע מהמילה הצרפתית ל"מנוחתי") הוא פארק נוף אנגלי נרחב בחלקו הצפוני של האי הסלעי לינאסארי (Tverdysh, Slottsholmen) מחוץ לוויבורג, רוסיה. הפארק שוכן לאורך קו החוף של מפרצון זאשצ'יטנאיה במפרץ ויבורג ומשתרע על שטח של 180 הקטר.
== היסטוריה ==
אחוזת מונרפו הוקמה על ידי הברון לודוויג היינריך פון ניקולאי שקנה את חלקת האדמה הזו בשנת 1788. האחוזה נחשבה כתכשיט של פינלנד העתיקה והייתה שייכת לצאצאיו עד ההשתלטות הסובייטית בשנת 1944. ליבת האחוזה הברונית מורכבת מבית ראשי בסגנון נאו-קלאסי (שתוכנן על ידי ג'וזפה אנטוניו מרטינלי) ובית הספרייה.

פארק הים משופע בסלעים שנוצרו מקרחונים, צוקי נוף וביתני עץ. זה נחשב לציון דרך בהתפתחות הטעם הרומנטי לגינון נוף. המאוזוליאום של הברון ניקולאי תוכנן על ידי פייטרו גונזאגו ועליו ציורי קיר שנעשו על ידי יוהאן ג'ייקוב מטנלייטר.

בנו היחיד וממשיך דרכו של לודוויג היינריך, הברון פול פון ניקולאי, היה השגריר הרוסי בקופנהגן בין השנים 1816–1847. אשתו אלכסנדרינה סימפליצ'י דה ברוגלי (נכדתו של הדוכס השני) הזמינה מצ'ארלס הית'קוט טתאם את האובליסק המנציח את אחיה ההרוגים במלחמות נפוליאון. אוגוסט דה מונפראן, אנדראס שטאקנשניידר וגוטהלף בורופ עיצבו גם ביתנים ופסלונים בתחומי הפארק.

הפארק ידוע בסלעיו, בעיקר מגרניט הוויבורגיט הישן (הקרוי על שם ויבורג), ובכמה תצורות קרחוניות של עד 20 מטרים גובה. ניתן למצוא כ-50 מיני צמחים, חלקם נדירים. גם עולם החי בפארק מגוון והוא נחשב לאתר בעל חשיבות פדרלית המיועד לשימור.

== קישורים חיצוניים ==

* 

קטגוריה:רוסיה: פארקים
קטגוריה:ויבורג (רוסיה)
אצטדיון אוונגרד (ויבורג)

אצטדיון אוונגרד (ברוסית: Cтадион Авангард) הוא אצטדיון רב-תכליתי בוויבורג, מחוז לנינגרד, רוסיה. בנייתו הושלמה בשנת 1933 על פי תכנון האדריכל הפיני אונו אולברג.

== היסטוריה ==
האצטדיון נפתח בשנת 1933 כ-Viipurin keskusurheilukenttä, אצטדיון הספורט המרכזי של וייבורג, כאשר העיר הייתה חלק מפינלנד. באצטדיון היה יציע ראשי עם 5,500 מושבים ויציע עמידה עבור יותר מ-10,000 צופים ונחשב לאצטדיון הספורט המודרני ביותר בפינלנד.

האצטדיון שימש כמגרש הבית של מועדון הכדורגל סודט ואירח את אליפות פינלנד באתלטיקה בשנת 1937. הוא תוכנן גם כמקום למשחקי הכדורגל באולימפיאדת הקיץ שתוכננה לשנת 1940 ובוטלה.

האצטדיון נפגע קשה במלחמת העולם השנייה. לאחר המלחמה, ויבורג סופחה לברית המועצות והאצטדיון המשופץ קיבל את השם "אצטדיון אוונגרד".

==קישורים חיצוניים==

== הערות שוליים ==

קטגוריה:אצטדיוני כדורגל ברוסיה
קטגוריה:ויבורג (רוסיה)
אני לא ברבי

אני לא ברבי הוא אלבום הבכורה של הזמרת הישראלית ג'ולייטה. האלבום יצא לאור בדצמבר 2003, על ידי חברת התקליטים הישראלית הד ארצי. מתוך האלבום יצאו ארבעה סינגלים: "הבחורים הכי טובים", "תתייחס אלי", "אני לא ברבי" ו-"תפסיק להתקשר אלי".

השיר "אורות אדומים", אשר הפך לשירה המצליח ביותר של ג'ולייטה ויצא בסמוך לצאת האלבום, לא נכלל בו לבסוף.

== רקע ==
את הסינגל הראשון "הבחורים הכי טובים" הוציאה ג'ולייטה כבר באוגוסט 2003. השיר לא הצליח להיכנס למצעד של רשת ג', אך האודיו שלו הצליח לצבור 160 אלף צפיות ביוטיוב. גם הסינגל השני "תתייחס אלי", לא הצליח להיכנס למצעד של רשת ג'.

שיר הנושא של האלבום "אני לא ברבי", הצליח להגיע אל המקום ה-25 במצעד של רשת ג' והיה הראשון של ג'ולייטה שהצליח לעשות זאת. הסינגל הרביעי והאחרון מתוך האלבום "תפסיק להתקשר אלי", לא הצליח לשחזר את הצלחת קודמו.

== רשימת רצועות ==

== קישורים חיצוניים ==

==הערות שוליים==

קטגוריה:אלבומי בכורה מ-2003
קטגוריה:אלבומי חברת הד ארצי
אף אחת

"אף אחת" הוא סינגל שהוקלט על ידי הזמרת-יוצרת הישראלית מירי מסיקה, מתוך אלבום הבכורה שלה, מירי מסיקה. השיר יצא לאור ביולי 2005, כסינגל הרביעי מתוך האלבום. משנת 2011 השיר זמין לשמיעה ביוטיוב. ב-19 ביולי 2021 הופץ דואט של השיר בביצועם של מסיקה ורן דנקר לכבוד ט"ו באב.<ref name=":0"></ref>

השיר הגיע למקום השני במצעד של רשת ג', שם שהה במשך חמישה עשר שבועות.

== רקע וכתיבה ==
השיר נכתב על ידי צרויה להב, הולחן על ידי שמוליק נויפלד והופק על ידי אורי זך, נויפלד וגיל פלדמן. ביולי 2021 הוציאה מסיקה בהפתעה את השיר מחדש, בהשתתפות עם הזמר הישראלי רן דנקר, לכבוד ט"ו באב.<ref name=":0" /> את השיר ביצעה ביוני באותה השנה ביחד עם הזמר עברי לידר.<ref></ref> בנוסף, בוצע השיר לצד "בית משוגעים" של דנקר.<ref></ref>

כמה שנים לאחר צאתו המקורית, עלה השיר ביחד עם האלבום בו הוא נכלל לרשת הזרמת המדיה ספוטיפיי.

== משמעות ==
המשפט "נשים כמוני פעם היו שורפים על המוקד" עוסק בציד מכשפות; רדיפה של בני אדם שנחשדו כעוסקים בכישוף, בדרך כלל נשים, אך בארצות מסוימות גברים הם שהיוו את רוב הנאשמים, ובמקרים שונים גם ילדים עמדו למשפט באשמת כישוף ואף הוצאו להורג.<ref></ref> ציד מכשפות הוא גם כינוי בהשאלה לרדיפה אחרי בני אדם, בהאשמות שאינן מבוססות.

בריאיון ל-ynet דיברה מסיקה על מילות השיר ואמרה:

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של מירי מסיקה ב-20 ביולי 2011. הקליפ צולם בשחור-לבן ובתחילתו ניתן לראות את מסיקה, כשהיא לובשת מעיל פרווה, תוך שהיא שרה את מילות השיר ומביטה אל המצלמה. ב-19 ביולי 2021 הועלה לערוץ היוטיוב הרשמי של מסיקה הקליפ של הדואט עם רן דנקר, שיצא לכבוד ט"ו באב.<ref name=":0" />

נכון ל-2020, מונה הצפיות של האודיו ושל הקליפ חצו את רף מיליון הצפיות.

== מיקומי שיא ==

== קישורים חיצוניים ==

*
*

== הערות שוליים ==

קטגוריה:שירי 2005
קטגוריה:סינגלים מ-2005
קטגוריה:שירי מירי מסיקה
קטגוריה:שירים בעברית
קטגוריה:שירים שנכתבו על ידי צרויה להב
קטגוריה:שירים שהולחנו על ידי שמוליק נויפלד
קטגוריה:שירים שהופקו על ידי אורי זך
קטגוריה:שירים שהופקו על ידי שמוליק נויפלד
קטגוריה:וידאו קליפים בשחור-לבן
קטגוריה:שירים על כאב לב
קטגוריה:סינגלים בהוצאת הד ארצי
קטגוריה:סינגלים בהוצאת עננה
האם אתה מאושר

האם אתה מאושר הוא סינגל ראשון מתוך האלבום "אהבה גדולה" של הזמרת-יוצרת הישראלית ריטה, שיצא לאור ביולי 1994 ומלווה בווידאו קליפ. השיר נכתב על ידי אריאנה הרן הכהן, הולחן על ידי שלמה ארצי ועובד על ידי נאור דיין ומשה לוי.

==רשימת השמעה==

==מיקומי שיא==

==קישורים חיצוניים==

* 
* 

==הערות שוליים==

קטגוריה:שירי ריטה
קטגוריה:שירים בעברית
קטגוריה:שירים על אושר
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
בנק האשראי המוסקבאי

בנק האשראי המוסקבאי (ברוסית: Московский кредитный банк) הוא בנק רוסי פרטי שנוסד בשנת 1992 ופועל במוסקבה ופרבריה. בשנים 2008–2015 בנק האשראי קפץ ממקום 66 למקום 12 בדירוג הבנקים ברוסיה. קרנותיה גדלו פי 20 והבנק הרוויח 115 מיליארד רובל. בשנת 2016 הוא נכנס לרשימת עשרת הבנקים המובילים ברוסיה.

נכון לספטמבר 2017 בנק האשראי המוסקבאי מדורג במקום 9 בקרב הבנקים הרוסים לפי שווי נכסים והוא הבנק האזורי הפרטי הגדול ביותר ברוסיה.

הבנק נמצא בבעלות רומן אוודייב, ראש חברת פיתוח הנדל"ן אינגראד וקונצרן רוסיום. לפני 2012 היה רומן אוודייב בעל המניות היחיד לאחר שקנה את הבנק בשנת 1994. כעת הוא שולט על 55,73% מהמניות.

עד שנת 2008 רומן אוודייב היה ראש מחלקת משיכות פיננסיות בינלאומיות ונשיא בנק האשראי המוסקבאי. בסוף שנת 2008 פרש רומן אוודייב מהנהלת הבנק, אך נשאר חבר במועצת הפיקוח של הבנק. מאז 2017 הבנק הוא אחד הספונסרים של מועדון הכדורגל טורפדו מוסקבה.
== קישורים חיצוניים ==

* 

== הערות שוליים==

קטגוריה:מוסקבה: חברות
קטגוריה:רוסיה: בנקים
קטגוריה:חברות הנסחרות בבורסה לניירות ערך במוסקבה
קטגוריה:גופים רוסים שהוטלו עליהם סנקציות של מחלקת האוצר של ארצות הברית
בלאס קנטו

בלאס קנטו מורנו (, נולד ב-26 באוקטובר 1991), הידוע בשם בלאס קנטו, הוא זמר ספרדי, נציגה של ספרד באירוויזיון 2021 ברוטרדם שבהולנד. מוכר בעקבות השתתפותו בעונה החמישית של תוכנית הריאליטי הספרדית "Tu cara me suena" והיותו הסולן לשעבר של להקת הבנים "אאורין".

== ביוגרפיה ==
בלאס קנטו מורנו נולד ב-26 באוקטובר 1991 במורסיה שבספרד. את רוב ילדותו בילה בעיר מולינה דה סגורה.

כבר בילדותו התעניין קנטו בעולם המוזיקה כאשר זכה בתחרות המוזיקה האזורית "ואו ואו" של אשת הטלוויזיה הספרדייה תרסה לבל בשנת 2000. בשנת 2002 השתתף קנטו במהדורת התחרות של כל ספרד ולא רק של הקהילה האוטונומית מורסיה וזכה בה במקום השלישי.

ב-2004 ניסה קנטו להיבחר לייצג את ספרד באירוויזיון הילדים 2004 והפסיד למריה איסבל שגם ניצחה באותה השנה. כשגדל, הצטרף ללהקת הבנים "אאורין" והיה סולנה. יחד עם הלהקה ניסה להיבחר לייצוג ספרד באירוויזיון 2011 וזכה בקדם האירוויזיון הספרדי במקום השני או השלישי.

בשנת 2016 התפרקה להקת אאורין וקנטו החל בקריירת סולו כשהשתתף בתוכנית הכישרונות הספרדית "Tu cara me suena", בה זכה במקום הראשון. ב-3 במרץ 2017 הוציא קנטו את הסינגל הראשון שלו כאמן עצמאי - "In Your Bed". בהמשך השנה הוציא קנטו מספר סינגלים אחרים.

בשנת 2018 פרץ לתודעה הבינלאומית כאשר הוציא את הסינגל "Él no soy yo" שזכה למעמד פלטינה ולמיליוני צפיות. השיר הגיע למקום הראשון בדירוג "הסרטונים החמים של יוטיוב". מאוחר יותר באותה השנה הוציא את אלבומו הראשון "Complicado" (מורכב) שהגיע למקום הראשון ברשימת האלבומים הנמכרים ביותר בספרד.

ב-5 באוקטובר 2019 פורסם כי קנטו ייצג את ספרד באירוויזיון 2020 ברוטרדם שבהולנד. ב-30 בינואר 2020 נחשף השיר "Universo". אולם, לאחר שהוכרז ביטולה של התחרות בשנת 2020, אישר קנטו כי ישתתף בתחרות שאמורה להתקיים בשנת 2021.<ref></ref>

ימים ספורים לאחר ביטול התחרות, קנטו הקליט גרסה ספרדית לסינגל I Dare You של קלי קלרקסון כחלק מפרויקט בינלאומי ביוזמתה עליו הכריזה בתוכניתה<ref></ref><ref></ref>

ב-22 במאי 2021, הופיע בגמר אירוויזיון 2021 עם השיר "Voy a quedarme". הוא הגיע למקום ה-24 עם שש נקודות, כשלא קיבל נקודות מהקהל.

==קישורים חיצוניים==

* אבי זייקנר, [https://www.euromix.co.il/2020/04/20/בלאס-קנטו-התקף-חרדה-בשל-ביטול-האירווי/ בלאס קנטו: "התקף חרדה בשל ביטול האירוויזיון"], באתר EUROMIX, אפריל, 2020

== הערות שוליים ==

קטגוריה:זמרים ספרדים
קטגוריה:זוכים בתוכניות מציאות
קטגוריה:נציגי ספרד באירוויזיון
קטגוריה:משתתפי אירוויזיון 2020
קטגוריה:משתתפי אירוויזיון 2021
קטגוריה:ספרדים שנולדו ב-1991
טיכון ג'יזנבסקי

טיכון איגורביץ' ג'יזנבסקי (ברוסית: Тихон Игоревич Жизневский; נולד ב-30 באוגוסט 1988, זלנוגרדסק, מחוז קלינינגרד) הוא שחקן תיאטרון וקולנוע רוסי.

== ביוגרפיה ==
הוא למד בבית ספר בזלנוגרדסק, שבקלינינגרד. למד בכיתת התיאטרון של הליסאום מס' 49 בעיר קלינינגרד.

בשנת 2005 הוא החל את לימודיו האקדמיים, בשנת 2009 סיים את לימודיו במכון לתיאטרון על שם בוריס שצ'וקין, אצל מרינה פנטלבה (1937–2009) ו-ואלרי פוקין.

מאז 2009, הוא שחקן בתיאטרון אלכסנדר (שמו הרשמי המלא הוא "תיאטרון הדרמה האקדמי הרוסי על שם אלכסנדר ג. פושקין"). הופעת הבכורה בתיאטרון הייתה בתפקידו כחבר מקהלה במחזה "צאר אדיפוס" מאת סופוקלס (בימוי: ט. טרזופולוס).

== פילמוגרפיה ==
* 2006 - הפראים - וניה, סטודנטית
* 2007 - יום הזעם - מיטקה
* 2009 - מכורים למשחק - "ארוך"
* 2010 - מכורים למשחק 2. רמה חדשה - "ארוך"
* 2013 - סוכן למשימות מיוחדות 4 - התאומים קיריל ואולג לסקין
* 2013 - מלחמות השוטרים 7 - סרגיי גרסימוב "הנס", רוצח
* 2014 - 7 רגל מתחת לאדמה - פשה אושקוב, התפקיד הראשי
* 2020 - אש - מקסים שוסטוב, התפקיד הראשי
* 2021 - טופי 
* 2021 - מייג'ור גרום: רופא המגפה - איגור גרום, התפקיד הראשי
* 2021 - ברית ההצלה: זמן הזעם
* 2021 - האוסקר הראשון
* 2023 - גרום: ילדות קשה - איגור גרום המבוגר (הופעת קמע)
* 2024 - מייג'ור גרום: המשחק - איגור גרום

== קישורים חיצוניים ==

* [http://www.alexandrinsky.ru/about/troup/troup_98.html טיכון ג'יז'נבסקי] באתר תיאטרון אלכסנדר 
* [https://tvkultura.ru/video/show/brand_id/20897/episode_id/1299808/video_id/1479306/ רוסיה-K - קווים לדמותו של טיכון ג'יזנבסקי] 

קטגוריה:שחקני תיאטרון רוסים
קטגוריה:שחקני קולנוע וטלוויזיה רוסים
קטגוריה:רוסים שנולדו ב-1988
משה בן רפאל אטיאס

משה בן רפאל אטיאס (בבוסנית: Moše Ben Rafaél Attias, מוכר גם בכינויים: זקי אפנדי, Zeki Effendi, ומשה רפאילוביץ', Moše Rafajlović; 1845, סרייבו, האימפריה העות'מאנית – 2 ביולי 1916, סרייבו, האימפריה האוסטרו-הונגרית) היה חוקר אסלאם, היסטוריון ומשורר יהודי בן יהדות סרייבו.

==קורות חייו==
משה בן רפאל אטיאס נולד למשפחת נכבדים יהודית ספרדית מקרב קהילת סרייבו. הוא רכש השכלה יסודית במלדארי ובהמשך רכש השכלה תיכונית בבית הספר הממשלתי העות'מאני שבעירו. בהמשך, עבר לקונסטנטינופול ובה רכש השכלה תאולוגית גבוהה בלימודי אסלאם סופי והתמחה בכתביו של המשורר והפרוזאי הפרסי בן ימי הביניים סעאדי שיראזי. לאחר לימודיו זכה לתואר אפנדי ונודע בכינויו זקי אפנדי.

לאחר תום לימודיו שב לסרייבו והועסק במנגנון גביית המיסים העות'מאני בעיר. ב-1878, לאחר כניסת האוסטרו-הונגרים לעיר, הועסק לתקופה מסוימת גם במנגנון הממשל האוסטרו-הונגרי. בהמשך, כיהן כגזבר אגודת "לה בֶּנְווֹלֶנְצִיָיה" (La Benvolencia) אשר פעלה למתן תמיכה לבני הקהילה שנקלטו במערכת החינוך של סרייבו ובהמשך גם לסטודנטים מקרב הקהילה שנקלטו במוסדות להשכלה גבוהה. הוא פרסם שירים בעיתונות היהודית שנכתבו בספרדית קסטליאנית ולא בלאדינו תחת שם העט "El Amante de la Luz" (מספרדית: "אוהב האור").

ב-1901 פרסם את ספרו: "La historia de los judiós de Bosna", ההיסטוריה של יהודי בוסניה. בהמשך, פרסם ביוגרפיה אודות הרב משה דאנון אשר כיהן כרב הראשי של יהודי סרייבו בשנים 1815–1830, נפטר בדרכו לארץ ישראל ונקבר בסטולאץ. בהקשר לרב משה דאנון, פרסם אטיאס את סיפור הצלתם של הרב דאנון ונכבדי הקהילה היהודי על ידי הקהילה המוסלמית בסרייבו, אשר התקוממה נגד הוואלי מהמט רושדי פאשא (Mehmed Rušdi Pasha), משום שכלא את הרב דאנון והנכבדים ודרש תמורתם כופר נפש בסכום גבוה. נכבדי הקהילה המוסלמית אף עתרו לסולטאן מהמוט השני בבקשה שיחליף את הוואלי.

ב-1908 הוקלט אטיאס כאשר הוא מקריא משיריו וההקלטה נשמרה בהמשך בארכיון הפונוגרמי בווינה. ב-1911 יצא לסיור בבוסניה, ממלכת סרביה וקוסובו ביחד עם המלחין והמוזיקולוג מנואל מנריקה דה לארה ותיעד טקסטים, שירים ורומנסות שהיו שגורים בקרב הקהילות היהודיות. משה בן רפאל אטיאס הלך לעולמו בסרייבו ב-1916 ונקבר בבבית הקברות הספרדי הישן. הכיתוב על מצבת קברו הוא בלטינית, בעברית ובערבית.

==קישורים חיצוניים==
* Julia Phillips Cohen, Sarah Abrevaya Stein, [https://web.archive.org/web/20170809051758/https://as.vanderbilt.edu/history/docs/cohenthird.pdf Sephardic Scholarly Worlds: Toward a Novel Geography of Modern Jewish History], Jewish Quarterly Review, Volume 100, Number 3, Summer 2010, pp. 349–384

==הערות שוליים==

קטגוריה:משוררים יהודים
קטגוריה:סרייבו: אישים
קטגוריה:יהודים בוסנים
קטגוריה:היסטוריונים יהודים
קטגוריה:חוקרי אסלאם
קטגוריה:חוקרי אסלאם יהודים
קטגוריה:ילידי 1845
קטגוריה:נפטרים ב-1916
קרחון דמורסט (אנטארקטיקה)

מיקום מישור המימונט בחצי האי האנטארקטי

קרחון דמורסט (באנגלית: Demorest Glacier) הוא קרחון בצידו הצפון-מזרחי של מישור המימונט, בחוף המזרחי של ארץ גרהאם, בחצי האי האנטארקטי שבאנטארקטיקה.

הקרחון הוא אחד מארבעת קרחוני וירלווינד; הקרחון זורם לכיוון דרום-מזרח ונשפך למפרצון וירלווינד, בין קרחון פלינט לקרחון מאת'.

גובהו של הקרחון 23 מטרים מעל פני הים.

== היסטוריה ==
=== גילוי הקרחון ===
הקרחון התגלה על ידי מגלה הארצות האוסטרלי סר יוברט וילקינס בטיסתו ב־20 בדצמבר 1928.

הקרחון צולם מן האוויר על ידי השירות האנטארקטי של ארצות הברית בשנת 1940, ומופה על ידי סקר שטחי חסות איי פוקלנד בשנת 1947.

=== מקור השם ===
אנשי סקר חסות איי פוקלנד קראו לקרחון על שמו של מקס ה. דמורסט (Max H. Demorest), חוקר קרחונים אמריקאי.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:3725 קרחון דמורסט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108476 קרחון דמורסט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3513&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון דמורסט] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25609696 מפת אזור קרחון דמורסט]

== הערות שוליים ==

דמורסט
דמורסט
דווארס דור פלנדרן

דווארס דור פלנדרן (בהולנדית: Dwars door Vlaanderen) הוא מרוץ אופניים חד יומי שנערך בחודש אפריל/מרץ מאז 1945. המרוץ מתחיל ב-רוזלייר ומסתיים ב-ווארגם . מ-2017, המרוץ הוא חלק מסבב מרוצי הוורלד טור. משנת 2012, מתקיים גם מרוץ נשים.

== היסטוריה ==
=== דווארס דור בלחייה ===
המרוץ החל בשנת 1945 מסנט טרוידן והסתיים בווארגם, ריק ואן סטינברגן הבלגי ניצח אותו. המרוץ נקרא "דווארס דור בלחייה" (België), שם שנשמר עד 1999. מ-1946–1964 (לא כולל 1948), המרוץ נערך כמרוץ קטעים של יומיים. מ-1965, המרוץ הוא מרוץ חד יומי. מהדורה אחת, של 1971, בוטלה.

מ-2017, המרוץ הוא חלק מסבב מרוצי הוורלד טור ונחשב לאחת מקלאסיקות האביב כאשר הוא מתקיים בשיא העונה של המרוצים הבלגיים, לפני הרונדה ון פלנדרן, למרות כך, הוא נחשב לאחד מהמרוצים השוליים מהקלאסיקות ולרוב היצע הרוכבים שמשתתפים בו הוא פחות איכותי משאר הקלאסיקות.

== מנצחים אחרונים ==
{|class="wikitable"
!שנה!!רוכב||קבוצה
|-
|1999||יוהאן מוזיאו||קוויק סטפ
|-
|2000||טריסטן הופמן||ממורי קארד – ג'אק & ג'ונס
|-
|2001||ניקו אקהוט||לוטו - אדקו
|-
|2002||ביידן קוק||פרנסיס דה ז'ה
|-
|2003||רובי מקיואן||לוטו - דומו
|-
|2004||לודוביק קאפל||לאנדבווקריט - קולנאגו
|-
|2005||ניקו אקהוט||ספורט פלנדרן - בלויז
|-
|2006||פרדריק ווחלן||ספורט פלנדרן - בלויז
|-
|2007||טום בונן||קוויק סטפ
|-
|2008||סילבן שאבנל||קופידיס
|-
|2009||קווין ואן אימפה||קוויק סטפ
|-
|2010||מתי ברשל||סקסו - בנק
|-
|2011||ניק נוינס||סקסו - בנק
|-
|2012||ניקי טרפסטרה||קוויק סטפ
|-
|2013||אוסקר גאטו||ויני פאנטיני - סלה איטליה
|-
|2014||ניקי טרפסטרה||קוויק סטפ
|-
|2015||ילה וואלייס||ספורט פלנדרן - בלויז
|-
|2016||ינס דבושרה||לוטו סודאל
|-
|2017||איב למפרט||קוויק סטפ
|-
|2018||איב למפרט||קוויק סטפ
|-
|2019||מת'יו ואן דר פול||קורנדון - קירקוס
|-
|2020||המרוץ בוטל בשל מגפת הקורונה בבלגיה
|-
|2021||דילן ואן בארלה||אינאוס גרנדיירס
|-
|2022||מת'יו ואן דר פול||אלפסין–פניקס
|-
|2023||כריסטוף לאפורט||יומבו–ויסמה
|-
|2024||מטאו ג'ורגנסון||יומבו–ויסמה
|}

=== לפי מדינה ===
{|class="wikitable"
!ניצחונות!!מדינה
|-

|54||בלגיה
|-
|16||הולנד
|-
|2||אוסטרליה
צרפת
|-
|1||איטליה
דנמרק
אוקראינה
גרמניה
|}

== מרוץ הנשים ==
{|class="wikitable"
!שנה!!רוכבת||קבוצה
|-
|2012||מוניק ואן דה רי||סקיל
|-
|2013||קריסטן ווילד||ארגוס - שימאנו
|-
|2014||איימי פיטרס||ג'איינט - שימאנו
|-
|2015||איימי פיטרס||קבוצת ליב פלנטור
|-
|2016||איימי פיטרס||וויגל
|-
|2017||לוטה לפיסטו||סרבלו - ביגלה
|-
|2018||אלן ואן דייק||סאנווב
|-
|2019||אלן ואן דייק||טרק סגפרדו
|-
|2020||המרוץ בוטל בשל מגפת הקורונה בבלגיה
|-
|2021||אנמיק ואן פלוטן||מוביסטאר
|-
|2022||קיארה קונסוני||ואלקאר
|-
|2023||דמי וולרינג||SD Works
|-
|2024||מריאנה ווס||ויסמה ליס א בייק
|}

== קישורים חיצוניים ==

* 

קטגוריה:בלגיה: מרוצי אופניים
* [https://www.ddvl.eu/nl/ddv/elite-mannen אתר המרוץ]

קטגוריה:מרוצי_וורלד_טור
קרחון דמורסט (אלסקה)

קרחון דמורסט (באנגלית: Demorest Glacier) הוא קרחון במחוז ג'ונו, במדינת אלסקה שבארצות הברית.

הקרחון ממוקם בהרי החוף של אלסקה, מוצאו של הקרחון בסמוך לגבול ארצות הברית - קנדה, והוא זורם לכיוון דרום- דרום-מערב ונשפך אל קרחון טאקו.

הקרחון ממוקם 4.8 קילומטרים מערבית - צפונית-מערבית מפסגת הודג'קינס, ו- 40 קילומטרים צפונית מזרחית לעיר ג'ונו בירת אלסקה.

אורכו של הקרחון 22.53 קילומטרים; וגובהו של הקרחון 1177.14 מטרים מעל פני הים.

== היסטוריה ==
=== מקור השם ===

שמו של הקרחון ניתן לו בשנת 1953, על ידי הצוות שחקר את שדה הקרח ג'ונו.

הקרחון נקרא על שמו של מקס האריסון דמורסט (Max Harrison Demorest), שהיה פרופסור לגאולוגיה באוניברסיטת דקוטה הצפונית וכן לימד באוניברסיטת ייל.

== קישורים חיצוניים ==

* [https://geonames.usgs.gov/apex/f?p=gnispq:3:::NO::P3_FID:1421426 קרחון דמורסט] באתר הסקר הגאולוגי של ארצות הברית
* [https://alaska.guide/Glacier/Demorest-Glacier קרחון דמורסט] באתר alaska.guide

== הערות שוליים ==

דמורסט
קרחון מאת' (אנטארקטיקה)

קרחון מאת'אייס (באנגלית: Matthes Glacier) הוא קרחון בחוף המזרחי של ארץ גרהאם בחצי האי האנטארקטי שבאנטארקטיקה. 

אורכו של הקרחון 17 קילומטרים. 

הקרחון הוא אחד מארבעת קרחוני וירלווינד; הוא זורם לכיוון מזרח ונשפך אל מפרצון וירלווינד בין קרחון דמורסט וקרחון צ'מברלין. 

== היסטוריה ==
=== גילוי הקרחון ===
הקרחון התגלה על ידי מגלה הארצות האוסטרלי סר יוברט וילקינס בטיסתו ב- 20 בדצמבר 1928. 

הקרחון צולם מן האוויר על ידי השירות האנטארקטי של ארצות הברית בשנת 1940, ומופה על ידי סקר שטחי חסות איי פוקלנד בשנת 1947.

=== מקור השם ===
אנשי סקר שטחי החסות קראו לקרחון על שמו של פרנסואה אמיל מאת' (François E. Matthes), באותה עת הגאולוג הראשי של הסקר הגאולוגי של ארצות הברית.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9564 קרחון מאת'] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9152&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון מאת'] באתר הגאזט האנטארקטי המשווה SCAR של ממשלת אוסטרליה

== הערות שוליים ==

מאת'אייס
מאת'אייס
קטגוריה:ארצות הברית באנטארקטיקה
יוסף פרדקין

יוסף פרדקין (1928 – 2011) היה מפקד גדוד הסיור 28 שבחטיבה 55 בקרבות לשחרור ירושלים, ובעל עיטור העוז על גבורתו במבצע אבירי לב במלחמת יום הכיפורים.

==ביוגרפיה==
פרדקין נולד וגדל בתל עדשים. במלחמת העצמאות פיקד על יחידה של תושבי עמק יזרעאל שלחמה בקרבות לכיבוש עמק הירדן, מגדל העמק ובית לחם הגלילית. בהמשך עבר לחטיבת גולני והשתתף במבצע עובדה. לאחר שחרורו שב למושב ועסק בחקלאות. בשירות המילואים התנדב לחטיבת הצנחנים ובמלחמת סיני שימש כמפקד גדוד 28, גדוד המילואים של החטיבה. במלחמת ששת הימים פיקד על גדודו, עתה תחת חטיבת הצנחנים "חוד החנית", במהלך הקרבות לשחרור ירושלים. פרדקין הוסיף לפקד על הגדוד במלחמת ההתשה, במרדפים אחר מחבלים בבקעה, ולאחר מכן שוחרר משירות מילואים. עם פרוץ הקרבות במלחמת יום הכיפורים התנדב לפקד על מרחב ה"חצר", המתחם ממזרח לתעלת סואץ ששימש כבסיס לכוחות שצלחו את התעלה, אשר ספג הפגזות קשות מצד הצבא המצרי. על פועלו הוענק לו עיטור העוז.

==לקריאה נוספת==
* עמירם אזוב, צליחה: 60 שעות באוקטובר 1973, הוצאת דביר, תשע"א 2011.

== קישורים חיצוניים ==
* 

==הערות שוליים==

קטגוריה:מעוטרי עיטור העוז במלחמת יום הכיפורים
קטגוריה:מפקדי גדודים במלחמת ששת הימים
קטגוריה:חטיבה 55
קטגוריה:תל עדשים: אישים
קטגוריה:ישראלים שנולדו ב-1928
קטגוריה:ישראלים שנפטרו ב-2011
קטגוריה:חיילי חטיבת גולני במלחמת העצמאות
קטגוריה:מפקדי גדודים במלחמת סיני
קטגוריה:חיילי חיל הרגלים במלחמת סיני
קטגוריה:חיילי חיל הרגלים במלחמת ששת הימים
סיגפו

סיגפו הוא סינגל שכתב והלחין אמיר אטיאס וביצעה להקת "בית הבובות". הוא יצא לאור בשנת 2004.

==רקע==
השיר נכתב והולחן על ידי אמיר אטיאס ממייסדי הלהקה. הוא יצא כסינגל השני מתוך אלבום הבכורה של הלהקה שנקרא בשם "מדפים".

השיר היה ללהיט. במצעד הפזמונים העברי השנתי של גלגלצ דורג השיר במקום ה-34.

משמעות שם השיר "סיגפו" היא הלחם של הכינוי "סיגה" עם המילה "פה". סיגה היא סיגלית, ידידה של חברי הלהקה שחזרה לארץ מחו"ל, ולכן היא "פה".

== מצעדים ==

==קישורים חיצוניים==

* [https://mshironet.mako.co.il/artist?type=lyrics&lang=1&prfid=4169&wrkid=13102 מילות השיר], באתר שירונט
* [https://www.nli.org.il/he/items/NNL_MUSIC_AL997008754786005171/NLI לדף השיר] באתר הספרייה הלאומית

==הערות שוליים==

קטגוריה:שירי 2004
קטגוריה:שירים בעברית
אורית זמיר

אורית זמיר (נולדה ב-26 ביולי 1972) היא יוצרת בתחום הקולנוע. היא פעילה כמפיקה, במאית, תסריטאית וכן כראש המגמה להפקה יוזמת בבית הספר סם שפיגל לקולנוע ולטלוויזיה.

== קורות חיים ==
אורית זמיר נולדה והתחנכה בתל אביב. בילדותה שהתה מספר שנים בארצות הברית בעקבות שליחויות של משפחתה. עם שובה לישראל היא למדה בתיכון חדש בתל אביב במגמה המשלבת קולנוע, צילום וספרות.

היא שירתה בצה"ל בחיל האוויר כעוזרת בקר בסוללת טילי נ"מ. אחרי שחרורה מצה"ל, התגוררה בניו יורק ולמדה כתיבת פרוזה ב-NYU. לאחר שובה לישראל, למדה כתיבת פרוזה ותסריטאות בקמרה אובסקורה - בית הספר לאמנות, וספרות אנגלית באוניברסיטת תל אביב.

היא למדה בבית הספר סם שפיגל לקולנוע ולטלוויזיה בין השנים 1996 ל-2001, וסיימה את לימודיה בהצטיינות. במהלך לימודיה זכתה בפרס משרד החינוך להצטיינות בלימודים ובפרס ראש העיר ירושלים.

סרט הגמר שכתבה וביימה, "עד 800 קלוריות", נתמך על ידי קרן אלי גלפנד, זכה בפרסים בישראל ומחוצה לה, והוקרן בערוץ הראשון והשני.

== קריירה ==
עם סיום לימודיה בבית הספר סם שפיגל לקולנוע ולטלוויזיה השתלבה בתעשיית הקולנוע כעוזרת במאי ראשונה. בין הסרטים והסדרות שעבדה בהם: "מיס אנטבה", "כנפיים שבורות", "ריקי ריקי", "סיפור קיץ", "הכל דבש", "נודל", "המסע הארוך", "בטיפול".

השתלמה כמפיקה במסגרות שונות, כולל ב-"Producers Network" היוקרתי של פסטיבל הקולנוע בקאן, בחממת המפיקים של פסטיבל רוטרדם, ובמיני EAVE.

ב-2008 הקימה יחד עם שותפה לחיים יואב רועה את חברת ההפקה "גם סרטים". במסגרת החברה הפיקה את סרטי הקולנוע: "אסיה", "העדות", "מנפאואר", "אורחים לרגע". הסרטים הדוקומנטריים: "בתפקיד עצמם", "המעבדה", "משמרת לילה", "שיחות חוץ".

כמו כן הייתה שותפה בהפקת הסדרה "המקוללים" והפיקה את הסדרה הדוקומנטרית "עוד סיפור אחד ודי", ואת סדרת הדרמה "תיק נעדר".

סרטיה כמפיקה השתתפו בפסטיבלים בינלאומיים, ובהם פסטיבל הסרטים הבינלאומי בברלין ופסטיבל הסרטים של ונציה.

ב-2016 כתבה וביימה את הסרט הקצר "בייביסיטר". הסרט זכה בפרס הסרט הקצר הטוב ביותר בפסטיבל הסרטים הבינלאומי חיפה, ובפרס הבימוי בפסטיבל Flickers, Rhode Island. כמו כן השתתף בפסטיבלים בינלאומיים רבים.

פרסמה פרוזה פרי עטה בכתבי העת הספרותיים "גרנטה בעברית" (2018) ו"פטל" (2019).

שימשה כמורה וחונכת בבית הספר סם שפיגל לקולנוע ולטלוויזיה, ומ-2018 משמשת כראש מסלול הפקה יוזמת.

פעלה כלקטורית בקרן הקולנוע הישראלי, בחממת התסריטים הבינלאומית של בית הספר סם שפיגל, בפסטיבל הסרטים הבינלאומי חיפה, והייתה שופטת בתחרות הקולנוע הישראלי של דוקאביב.

בינואר 2020 מונתה זמיר לנהל את חממת סם שפיגל לקולנוע בינלאומי מייסודו של בית הספר סם שפיגל לקולנוע ולטלוויזיה.

== קישורים חיצוניים ==

* אורית זמיר [http://www.jsfs.co.il/graduates/graduate.aspx?gId=210 בגלריית הבוגרים] של סם שפיגל

קטגוריה:מפיקות ישראליות
קטגוריה:מפיקים ישראלים
קטגוריה:בוגרות תיכון חדש
קטגוריה:בוגרי תיכון חדש
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:סגל בית הספר סם שפיגל לקולנוע ולטלוויזיה
קטגוריה:במאיות ישראליות
קטגוריה:במאים ישראלים
קטגוריה:תסריטאיות ישראליות
קטגוריה:תסריטאים ישראלים
קטגוריה:ישראליות שנולדו ב-1972
קטגוריה:ישראלים שנולדו ב-1972
קרחון מאת' (אלסקה)

קרחון מאת (באנגלית: Matthes Glacier) הוא קרחון במחוז ג'ונו, במדינת אלסקה שבארצות הברית. 

הקרחון ממוקם בהרי החוף של אלסקה, מוצאו של הקרחון בסמוך לגבול ארצות הברית - קנדה, והוא זורם לכיוון דרום- דרום-מערב ונשפך אל קרחון טאקו.

הקרחון ממוקם 4.8 קילומטרים מזרחית - צפונית-מזרחית מהר אוגלבי, ו-27 קילומטרים צפונית מזרחית לעיר ג'ונו בירת אלסקה.

אורכו של הקרחון 19.31 קילומטרים; וגובהו של הקרחון 1395.07 מטרים מעל פני הים.

== היסטוריה ==
=== מקור השם ===
שמו של הקרחון ניתן לו בשנת 1964, על ידי הצוות שחקר את שדה הקרח ג'ונו.

הקרחון נקרא על שמו של פרנסואה אמיל מאת' (Francois Emile Matthes), שהיה פרופסור לגאולוגיה בסקר הגאולוגי של ארצות הברית.

== קישורים חיצוניים ==
* [https://geonames.usgs.gov/apex/f?p=gnispq:3:::NO::P3_FID:1423588 קרחון מאת'] באתר הסקר הגאולוגי של ארצות הברית
* [https://alaska.guide/Glacier/Matthes-Glacierr קרחון מאת'] באתר alaska.guide
* [https://www.topozone.com/alaska/juneau-ak/glacier/matthes-glacier/ מפה טופוגרפית של אזור קרחון מאת']
* [http://juneauicefield.org/blog/2016/8/17/the-matthes-llewellyn-divide חקר אזור קרחון מאת']

== הערות שוליים ==

מאת'
יחסי נאורו–צ'ילה

יחסי נאורו–צ'ילה הם היחסים הדיפלומטיים הרשמיים שבין רפובליקת נאורו לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין רפובליקת נאורו לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין נאורו לצ'ילה כוננו באופן רשמי ב-6 בפברואר 1981.

אזרחי צ'ילה שרוצים להיכנס, לבקר ולשהות בנאורו זקוקים לאשרה על מנת לעשות כן. גם אזרחי נאורו שרוצים להיכנס, לבקר ולשהות בצ'ילה זקוקים לאשרה על מנת לעשות כן.

== נציגויות דיפלומטיות ==
* צ'ילה אינה מיוצגת בנאורו, הן בדרג השגרירות והן בדרג הקונסולרי. צ'ילה האמינה את שגרירותה שבקנברה, בירת אוסטרליה הסמוכה, על נאורו.
* נאורו אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* [http://ip140.uahurtado.cl/uploads/r/archivo-institucional-universidad-alberto-hurtado/1/1/9/119a982db9b66f569a5d546b86f31a59dcb53b2815c3e28f774ad8bab7704d3c/31-2-12.pdf RELACIONES DIPLOMATICAS DE CHILE CON LOS PAISES DE LA CUENCA DEL PACIFICO], קובץ רשמי, משרד החוץ של צ'ילה

== הערות שוליים ==
חירות או מות

חירות או מות (במקור ביוונית: Ο Καπετάν Μιχάλης, "קפטן מיכאליס") הוא רומן שנכתב בשנת 1953 ביוונית מודרנית בדיאלקט כריתי על ידי הסופר היווני ניקוס קאזאנצאקיס בן כרתים. העלילה מספרת על המרד הנוצרי שהתרחש בשנת 1889 בכרתים.

במרכז הספר מתואר הסכסוך שהתגלע בין תושבי כרתים הנוצרים לטורקים המוסלמים ששעבדו את כרתים במשך 129 שנה. בספר מופיעות ידיעות היסטוריות אמיתיות לצד תיאורים דמיוניים. דמותו של גיבור הספר קפטן מיכאליס מבוססת על דמותו של מיכאליס קאזנצאקיס שהיה אביו של קאזאנצאקיס. התואר קפטן אינו משמש כמינוח ימי אלא למפקד של קבוצת מורדים (כפי שהיה אביו של קאזאנצאקיס).

הספר תורגם לשפות רבות ואף לטורקית ונחשב לאחד הספרים בעלי מספר התרגומים הרב ביותר מיוונית מודרנית. 

הספר תורגם מצרפתית לעברית על ידי מנשה לוין, ויצא לאור בשנת 1963 בהוצאת עם עובד.

== לקריאה נוספת ==

*[https://web.archive.org/web/20110618100029/http://www.kazantzakis-museum.gr/ מוזיאון ניקוס קאזאנצאקיס (צרפתית, גרמנית ויוונית)]
*גילי חסקין, [https://www.gilihaskin.com/כרתים-מסע-בעקבות-ניקוס-קזנצקיס/ כרתים - מסע בעקבות ניקוס קזנצקיס], באתר גילי חסקין.

== הערות שוליים ==

קטגוריה:ספרות יוונית
קטגוריה:ספרי 1953
קטגוריה:ספרי ספריה לעם
יחסי מיקרונזיה–צ'ילה

יחסי מיקרונזיה–צ'ילה הם היחסים הדיפלומטיים הרשמיים שבין המדינות הפדרטיביות של מיקרונזיה לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין המדינות הפדרטיביות של מיקרונזיה לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין מיקרונזיה לצ'ילה כוננו באופן רשמי ב-31 במרץ 1990.

אזרחי צ'ילה שרוצים להיכנס, לבקר ולשהות במיקרונזיה אינם זקוקים לאשרה על מנת לעשות כן והם יכולים לעשות זאת באופן חופשי למשך שלושים ימים. לעומת זאת, אזרחי מיקרונזיה שרוצים להיכנס, לבקר ולשהות בצ'ילה זקוקים לאשרה על מנת לעשות כן.

== נציגויות דיפלומטיות ==
* צ'ילה אינה מיוצגת במיקרונזיה, הן בדרג השגרירות והן בדרג הקונסולרי. צ'ילה האמינה את שגרירותה שבמנילה, בירת הפיליפינים הסמוכה, על מיקרונזיה.
* מיקרונזיה אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* [http://ip140.uahurtado.cl/uploads/r/archivo-institucional-universidad-alberto-hurtado/1/1/9/119a982db9b66f569a5d546b86f31a59dcb53b2815c3e28f774ad8bab7704d3c/31-2-12.pdf RELACIONES DIPLOMATICAS DE CHILE CON LOS PAISES DE LA CUENCA DEL PACIFICO], קובץ רשמי, משרד החוץ של צ'ילה

== הערות שוליים ==
Lost and Found (שיר של איי קיו)

Lost and Found (בעברית: אבדות ומציאות) הוא שיר שבוצע על ידי הלהקה המקדונית איי קיו. השיר הוצא בהפצה דיגיטלית דרך Apple Music ב-11 במרץ 2018, יחד עם גרסת הקריוקי שלו. הקליפ הרשמי פורסם במקביל בערוץ היוטיוב הרשמי של האירוויזיון.

== אירוויזיון 2018 ==
השיר ייצג את מקדוניה באירוויזיון 2018. השיר התחרה בחצי הגמר הראשון, שנערך ב-8 במאי 2018 בליסבון, בירת פורטוגל. השיר סיים במקום ה-18 (מקום אחד לפני זה האחרון) בחצי הגמר שלו עם 24 נקודות בלבד.זהו המיקום הנמוך ביותר אליו הגיעה המדינה בתחרויות האירוויזיון בהן השתתפה.

== היסטוריית ההוצאות לאור ==
{| class="wikitable sortable plainrowheaders" style="text-align:center"
|-
! אזור
! תאריך
! פורמט
! חברת תקליטים
|-
! scope="row" |עולמי
| 11 במרץ 2018
|הפצה דיגיטלית
| Effective Records
|}

==קישורים חיצוניים==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי אירוויזיון 2018
קטגוריה:שירי מקדוניה הצפונית באירוויזיון
קטגוריה:שירים באנגלית
צ'מפוס

צ'מפוס (שם מדעי: Chamops) הוא סוג של לטאה קדומה שחיה בקרטיקון העליון לפני 66 מיליון שנה. מאובניה נמצאו בתצורת הל קריק, מונטנה ותוארו ביד עותניאל צ'ארלס מארש בשנת 1892. בסוג נכלל מין אחד - Chamops segnis.

לטאה זו השתייכה לקבוצה הנכחדת "Polyglyphanodontia". היא הגיעה לאורך חצי מטר ולמשקל 2 ק"ג בממוצע. הוא היה דומה ללטאת טגו ובעלת חוטם מעוגל יחסית, בניגוד לשאר הלטאות מקבוצה זו. ככל הנראה הייתה ציידת של חרקים וזוחלים קטנים ממנה.

הצ'מפוס היה אחד מבני משפחת "Chamopsiidae", אשר חיה בחצי הכדור הצפוני, אם כי אולי נמצאו שרידים שלהם גם באמריקה הדרומית ובקרבת העיר א-רשידיה שבמרוקו. כל בני המשפחה נכחדו בהכחדת הקרטיקון.

בעבר סברו שהלטאות הקרובות ביותר אליו הם הטגואיים מאמריקה הדרומית אך כיום חוקרים רבים רואים בהם קרובים רחוקים של האיגואנות ושל דמויי איגואנה.

== בתרבות ==
לטאה זו הופיעה בסדרה הכוכב דינוזאור לצד פרטי נות'רוניכוס.

==קישורים חיצוניים==

קטגוריה:לטאות פרהיסטוריות
קטגוריה:בעלי חיים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1892
Start.ru

לוגו השירות בשנים 2017 עד 2021.
שירות הווידאו Start.ru (ברוסית: Видеосервис START) היא חברה רוסית, שמושבה במוסקבה. הוקמה בשנת 2017 על ידי חברת Yellow, Black and White Group. עיקר פעילות החברה הוא במתן שירותי צפייה ישירה בשיטת OTT של ספריית סרטים ותוכניות טלוויזיה, שחלק מהם תוכן מקורי, תמורת מינוי חודשי. החברה נמצאת בבעלות חברת Digital Media Holding.

השירות מיועד לצופים דוברי רוסית ברוסיה ומחוצה לה, בעיקר מישראל, קנדה, ארצות הברית וגרמניה. ההבדל העיקרי בין START לשירותים דומים אחרים הוא הקרנה בלעדית של סרטים ותוכניות טלוויזיה בהפקה עצמאית. בנוסף, ספריית הווידאו Start.ru מציגה באופן בלעדי סדרות דרמה, מדע בדיוני ופעולה בהפקה עצמאית.

את שירותי החברה ניתן לצרוך באמצעות אתר האינטרנט שלה ובמכשירים נוספים הכוללים כונני Blu-ray, מחשבי לוח, טלפונים חכמים, טלוויזיות חכמות, קופסאות סטרימינג וקונסולות משחקים כגון: Xbox One, PlayStation 4, Wii U, Xbox 360 ו-PlayStation 3. "הזרמה" ברזולוציית 4K דורשת מכשיר ומסך התומכים ברזולוציה עם HDCP.

החברה רכשה זכויות יוצרים מאולפני YBW Group על תכניה ובכך קיבלה את הזכות להקרינם בשירותיה. במסגרת שיתוף פעולה זה, כל תוכני האולפנים משודרים בשרתי החברה אשר גם עזרה בהפקת סדרות מקור.

החל מ-2018 מממנת החברה הפקות תוכן מקורי שמשודרות דרכה. בדומה למקבילתה האמריקאית, נטפליקס, בשרתיה קיימים שני סוגים של כותרים המזוהים כ"תוכן מקורי"; סדרות וסרטים שלא הופקו על ידי החברה, אך משודרים באופן בלעדי בשירות הסטרימינג שלה. הסוג השני הוא תוכן מקורי לגמרי, המופק ומשודר באתריה, כמו הסדרה "טובים מאיתנו". בניגוד לנהוג אצל נטפליקס, החברה אינה נוהגת להוציא את כל הפרקים באותו הזמן, במה שמעודד את הצופים לבצע צפיית בינג', אלא מדי כמה ימים.

באוקטובר 2020, חברת MegaFon רכשה 33.8% ממניות חברת Digital Media Holding, הבעלים של START.

== הפקות מקור בולטות ==
* טובים מאיתנו (2017)
* חסרי בושה (2018)
* לאפסי (2018)
* מחוץ למשחק (2018)
* בכלוב (2019)
* וזה הכל רוברט (2019)
* שרלוק ברוסיה (2020)
* האיש הטוב (2020)
* גושה (2020)
* הערפדים של מרכז רוסיה (2021)
* דצמבר (2022)
* קראמורה (2022)
* שתי גבעות (2022)
* דברי ימי המהפכה הרוסית (2024)

== קישורים חיצוניים ==

* 

* 

==הערות שוליים==

קטגוריה:שירות הווידאו START
קטגוריה:אתרי אינטרנט שהושקו ב-2017
קטגוריה:אתרי אינטרנט רוסיים
קטגוריה:שירותי הזרמת מדיה
קטגוריה:גזפרום מדיה
Destiny (אלבום של הג'קסונים)

Destiny הוא אלבום האולפן השלוש עשרה של להקת הג'קסונים. האלבום, שיצא בדצמבר 1978, הוא האלבום השלישי שהוציאה הלהקה בחברת אפיק רקורדס. מכירות האלבום הגיעו לשני מיליון עותקים בארצות הברית ומספר זהה של עותקים שנמכרו ברחבי העולם. האחים קיבלו חופש אומנותי מוחלט בקביעת תוכני האלבום והם אף שימשו, לראשונה, כמפיקים בפועל.

זהו האלבום הראשון של הלהקה שזכה להכרה כאלבום פלטינה על ידי ה-RIAA. יציאת האלבום לוותה בסיבוב הופעות עולמי שנקרא "Destiny", כשם האלבום.

==הפקה ומכירות==
ההחלטה של חברי חמישיית הג'קסונים לעזוב את חברת התקליטים "מוטאון" התקבלה בשל רצונם של חברי הלהקה לקבל חופש יצירה אמנותי, דבר שלא התאפשר להם בחברה. לאחר שני אלבומי אולפן איפשרה חברת אפיק רקורדס, לראשונה, לחברי הלהקה שליטה מלאה על כתיבת התכנים והלחנים. מרבית החומרים הוקלטו באלבום הביתי של הלהקה באחוזת היינבורסט בה התגוררו. הקלטות האלבום הסתיימו בתוך חודשיים.

השיר "Blame It on the Boogie" נכתב על ידי מיק ג'קסון (ללא קשר משפחתי לג'גקסונים), זמר-יוצר אנגלי-גרמני, שהקליט במקביל גרסה משלו לשיר. הגרסה של הזמר צעדה במצעד הפזמונים הבריטי בחודשים ספטמבר-אוקטובר 1978, אך הגרסה של הלהקה היא זאת שזכתה להכרה ולהצלחה הגדולה. השיר יצא לאור כסינגל בחודש אוגוסט כהקדמה לאלבום והגיע בשיאו למקום השמיני במצעד הבריטי. השיר המצליח באלבום היה הסינגל השני "Shake Your Body (Down to the Ground)", שהגיע למקום השביעי במצעד הבילבורד הוט 100. האלבום הגיע למקום האחד עשר במצעד אלבומי הפופ של הבילבורד ולמקום השלישי במצעד אלבומי המוזיקה השחורה. האלבום הגיע למעמד של אלבום פלטינה, שהוענק לו על ידי ה-RIAA. למרות ההצלחות בתקופת מוטאון, זהו האלבום הראשון שזכה להכרה, שכן מוטאון סירבה לחשוף את נתוני המכירות של אלבומיה.

==רשימת השירים==

==קישורים חיצוניים==

קטגוריה:אלבומי חמישיית הג'קסונים
קטגוריה:אלבומים באנגלית
קטגוריה:אלבומי חברת אפיק רקורדס
קטגוריה:אלבומי פלטינה בארצות הברית
סוסקיטירנוס

גולגולת מאובנת
סוסקיטירנוס (שם מדעי: Suskityrannus; מילולית: "tyrannus" - עריץ, "Suski" - קויוט בשפת שבט הזוני) הוא סוג של דינוזאור מקבוצת התרופודים אשר חי באמריקה הצפונית, סמוך לחופי הים הפנימי המערבי בקרטיקון העליון שלפני 93.5 עד 89.3 מיליון שנה מזמננו. במקור נקרא זוניטירנוס (Zunityrannus) - "הלטאה של זוני", זאת עקב הימצאותו בקרבת מגורי האינדיאנים משבט זוני.
== מאפיינים ==
דינוזאור טורף זה השתייך לקבוצת הטירנוזאורים, מאבותיו של הטירנוזאורוס. מאובניו התגלו בשנת 2019 בתצורת גבעת מורנו שבניו מקסיקו. 2 הממצאים כנראה השתייכו לפרטים צעירים באורך 3 מטרים, גובה מטר וחצי ומשקל 20–40 ק"ג עם גולגולת באורך 30 ס"מ. מבנה הטבעות בעצמות מראה שהיו בן 3 במותם. פרט בוגר הגיע לאורך 5 מטרים ולמשקל 1 טון.

המבנה של עצמות הרגליים ושל לסתות הדינוזאור היו קלות יחסית למינים דומים בקבוצה כמו האפלצ'יוזאורוס אך חזקות ביחס לאאוטירנוס הקדום יותר. כמו לשאר הטירנוזאורים הוא נחשב למכוסה בנוצות אך אין שרידים להם במאובנים. הוא גם היה בעל מבנה מוח מגודל יחסית ביחס לגופו.

הסוסקיטירנוס התגלה בניו מקסיקו בתצורות בהם התגלו הזוניצרטופס, כמה מיני דרומאוזאוריים והאורניתופוד ג'יוואטי (Jeyawati), הנות'רוניכוס בעל הזרועות הארוכות ועוד מינים שונים. עקב גודלו הוא כנראה היה בראש שרשרת המזון באזור ובזכות רגליו הארוכות היה יכול לרדוף אחרי טרף במהירות.

== קישורים חיצוניים ==

קטגוריה:בעלי חיים שתוארו ב-2019
קטגוריה:מאובני טקסונים שתוארו ב-2019
קטגוריה:טקסונים שתוארו בידי סטרלינג נסביט
קטגוריה:טירנוזאורים
קטגוריה:דינוזאורים שחיו בקרטיקון עליון באמריקה הצפונית
רכס תאד

רכס תאד (באנגלית: Thud Ridge) הוא ספר זיכרונות שנכתב בשנת 1969 על ידי הטייס האמריקני ג'ק ברוטון. הספר מתאר את חוויותיו כטייס F-105 ת'נדרצ'יף בחיל האוויר האמריקני במהלך מבצע "רעם מתגלגל" במלחמת וייטנאם.

במרכז הספר מתואר הפיקוד על משימות תקיפה אוויריות במלחמת וייטנאם. בורטון כותב את הספר בגוף ראשון כאשר תפקידו היה סגן מפקד הכנף והוביל מבצעי תקיפה בעצמו. 

הספר נקרא על שם רכס תאד<ref>כפי שקונה על ידי טיסי הF105 בכניו של המטוס "תאד".</ref> או רכס "טם דאו" בוייטנאמית בצפון וייטנאם. אורכו כ24 קילומטר וגובהו 5000 רגל. הרכס סייע בניווט והגנה לכוחות האוויר התוקפים. 

הסופר מותח ביקורת על הדרגים הבכירים במלחמה וטוען שהקשו על ביצוע המשימה.

הספר תורגם מאנגלית על ידי יפתח ספקטור ויצא לאור בעברית בשנת 1982 בהוצאת מערכות.

== לקריאה נוספת ==
* [https://web.archive.org/web/20091027002622/http://geocities.com/Pentagon/7002/ The thud ridge web page] at the Wayback Machine (archived October 27, 2009)

==קישורים חיצוניים==
* 
* נדיר צור, [http://www.jpress.nli.org.il/Olive/APA/NLI_heb/SharedView.Article.aspx?href=KOTERT%2F1983%2F08%2F24&id=Ar04800&sk=1713D22F מלחמה מלוכלכת ב'ארץ רקובה'], כותרת ראשית, 24 באוגוסט 1983.
* , עמודים 72-71.

== הערות שוליים ==

קטגוריה:ספרות מלחמת וייטנאם
קטגוריה:ספרי 1969
כחלון פלקטוס

כחלון פלקטוס, המכונה באנגלית "פרמיט" ("Permit"; שם מדעי: Trachinotus falcatus), הוא מין דג ממשפחת הצניניתיים החי במימי מערב האוקיינוס האטלנטי בין ברזיל בדרום למסצ'וסטס בצפון ומצוי גם במי הקריביים. הוא נקרא לראשונה בידי החוקר קארולוס לינאוס בספר:ו "Systema Naturae" מ-1758, בו הוא שויך למשפחת השפתוניים. משמעות שם הסוג כחלון הוא: "trachys" - מחוספס/קשה, ו-"noton" - גב. משמעות שם המין הוא: "falcatus" - חרמש, על שם סנפיר הגב הגבוה שלו שבולט כשהוא נע לפני המים.

דג זה בעל מבנה כבד עם מצח בולט, פה גדול וקצר וסנפירי חזה דקים אך סנפירי גב ושת גדול וזנב שרירי. הגוף אפור והסנפירים כהים ובעלי תוכן צהוב. אורכו המרבי של הדג הוא 122 סנטימטר ומשקלו עד 36 ק"ג בבגרות.

הדג מצוי סביב החופים במי שפכים, תעלות ולעיתים אף במים מליחים בגדות נהר. הוא גם מתקרב מאוד לחוף, שם מצויים הרבה חסרי חוליות. הדג ניזון מדגים קטנים, סרטנים וחסילונים שונים.

הוא עצמו נידוג הן למאכל והן לדיג ספורט.

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:צניניתיים
יחסי טובאלו–צ'ילה

יחסי טובאלו–צ'ילה הם היחסים הדיפלומטיים הרשמיים שבין טובאלו לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין טובאלו לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין טובאלו לצ'ילה כוננו באופן רשמי ב-30 ביולי 1980.

אזרחי צ'ילה שרוצים להיכנס, לבקר ולשהות בטובאלו אינם זקוקים לאשרה מראש על מנת לעשות כן (אם כי יצטרכו להנפיק אחת בשדה התעופה) והם יכולים לעשות זאת באופן חופשי למשך חודש אחד. לעומת זאת, אזרחי טובאלו שרוצים להיכנס, לבקר ולשהות בצ'ילה זקוקים לאשרה על מנת לעשות כן.

== נציגויות דיפלומטיות ==
* צ'ילה אינה מיוצגת בטובאלו, הן בדרג השגרירות והן בדרג הקונסולרי. צ'ילה האמינה את שגרירותה שבולינגטון, בירת ניו זילנד הסמוכה, על טובאלו.
* טובאלו אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* [http://ip140.uahurtado.cl/uploads/r/archivo-institucional-universidad-alberto-hurtado/1/1/9/119a982db9b66f569a5d546b86f31a59dcb53b2815c3e28f774ad8bab7704d3c/31-2-12.pdf RELACIONES DIPLOMATICAS DE CHILE CON LOS PAISES DE LA CUENCA DEL PACIFICO], קובץ רשמי, משרד החוץ של צ'ילה

== הערות שוליים ==
יחסי סמואה–צ'ילה

יחסי סמואה–צ'ילה הם היחסים הדיפלומטיים הרשמיים שבין המדינה העצמאית של סמואה לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין המדינה העצמאית של סמואה לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין סמואה לצ'ילה כוננו באופן רשמי ב-24 באוגוסט 1978.

אזרחי צ'ילה שרוצים להיכנס, לבקר ולשהות בסמואה אינם זקוקים לאשרה מראש על מנת לעשות כן (אם כי יצטרכו להנפיק אחת בשדה התעופה) והם יכולים לעשות זאת באופן חופשי למשך חודש שישים ימים. לעומת זאת, אזרחי סמואה שרוצים להיכנס, לבקר ולשהות בצ'ילה זקוקים לאשרה על מנת לעשות כן.

== נציגויות דיפלומטיות ==
* צ'ילה אינה מיוצגת בסמואה בדרג השגרירות. צ'ילה מיוצגת בסמואה בדרג הקונסולרי באמצעות קונסוליה רשמית שהיא מחזיקה באפיה, בירת המדינה. צ'ילה האמינה את שגרירותה שבולינגטון, בירת ניו זילנד הסמוכה, על סמואה.
* סמואה אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* [http://ip140.uahurtado.cl/uploads/r/archivo-institucional-universidad-alberto-hurtado/1/1/9/119a982db9b66f569a5d546b86f31a59dcb53b2815c3e28f774ad8bab7704d3c/31-2-12.pdf RELACIONES DIPLOMATICAS DE CHILE CON LOS PAISES DE LA CUENCA DEL PACIFICO], קובץ רשמי, משרד החוץ של צ'ילה

== הערות שוליים ==
Baby Woman

Baby Woman הוא אלבום הבכורה של הדוגמנית נעמי קמפבל, שיצא לאור בשנת 1994. קמפבל שיתפה פעולה עם מספר מפיקים וכותבי שירים, בהם גרווין פריידי, Youth, ברוס רוברטס ו-P.M. Dawn. הסגנון המוזיקלי של האלבום הוא אר אנד בי משולב עם האוס, טריפ הופ וקאנטרי.

עם יציאת האלבום הוא זכה לביקורות מעורבות מצד מבקרי המוזיקה. האלבום נכשל מבחינה מסחרית בבריטניה, בה לא הצליח למקום גבוה יותר מהמקום ה-75 במצעד המכירות. עם זאת, האלבום נחל הצלחה גדולה ביפן ומכר כמיליון עותקים ברחבי העולם. שני שירים יצאו כסינגלים מתוך האלבום: "Love & Tears", שהגיע למקום ה-40 במצעד הסינגלים הבריטי ו"I Want to Live".

==רשימת השירים==

==קישורים חיצוניים==

קטגוריה:אלבומי בכורה מ-1994
קטגוריה:אלבומי חברת אפיק רקורדס
יחסי טונגה–צ'ילה

יחסי טונגה–צ'ילה הם היחסים הדיפלומטיים הרשמיים שבין ממלכת טונגה לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין ממלכת טונגה לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין טונגה לצ'ילה כוננו באופן רשמי ב-1 באוקטובר 1979.

אזרחי צ'ילה שרוצים להיכנס, לבקר ולשהות בטונגה זקוקים לאשרה על מנת לעשות כן. לעומת זאת, אזרחי טונגה שרוצים להיכנס, לבקר ולשהות בצ'ילה אינם זקוקים לאשרת כניסה למשך תשעים ימים.

== נציגויות דיפלומטיות ==
* צ'ילה אינה מיוצגת בטונגה, הן בדרג השגרירות והן בדרג הקונסולרי. צ'ילה האמינה את שגרירותה שבולינגטון, בירת ניו זילנד הסמוכה, על טונגה.
* טונגה אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* [http://ip140.uahurtado.cl/uploads/r/archivo-institucional-universidad-alberto-hurtado/1/1/9/119a982db9b66f569a5d546b86f31a59dcb53b2815c3e28f774ad8bab7704d3c/31-2-12.pdf RELACIONES DIPLOMATICAS DE CHILE CON LOS PAISES DE LA CUENCA DEL PACIFICO], קובץ רשמי, משרד החוץ של צ'ילה

== הערות שוליים ==
יחסי איי מרשל – צ'ילה

יחסי איי מרשל–צ'ילה הם היחסים הדיפלומטיים הרשמיים שבין רפובליקת איי מרשל לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין רפובליקת איי מרשל לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין איי מרשל לצ'ילה כוננו באופן רשמי ב-25 בינואר 1990.

אזרחי צ'ילה שרוצים להיכנס, לבקר ולשהות באיי מרשל אינם זקוקים לאשרה מראש על מנת לעשות כן, אם כי יצטרכו להנפיק אחת עם הנחיתה במדינה. לעומת זאת, אזרחי איי מרשל שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת באיי מרשל, הן בדרג השגרירות והן בדרג הקונסולרי. צ'ילה האמינה את שגרירותה שבמנילה, בירת הפיליפינים הסמוכה, על איי מרשל.
* איי מרשל אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* [http://ip140.uahurtado.cl/uploads/r/archivo-institucional-universidad-alberto-hurtado/1/1/9/119a982db9b66f569a5d546b86f31a59dcb53b2815c3e28f774ad8bab7704d3c/31-2-12.pdf RELACIONES DIPLOMATICAS DE CHILE CON LOS PAISES DE LA CUENCA DEL PACIFICO], קובץ רשמי, משרד החוץ של צ'ילה

== הערות שוליים ==
יחסי ונואטו–צ'ילה

יחסי ונואטו–צ'ילה הם היחסים הדיפלומטיים הרשמיים שבין רפובליקת ונואטו לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין רפובליקת ונואטו לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין ונואטו לצ'ילה כוננו באופן רשמי ב-10 בספטמבר 1990.

אזרחי צ'ילה שרוצים להיכנס, לבקר ולשהות בוונואטו אינם זקוקים לאשרה מראש על מנת לעשות כן למשך שלושים ימים. לעומת זאת, אזרחי ונואטו שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת בוונואטו, הן בדרג השגרירות והן בדרג הקונסולרי. צ'ילה האמינה את שגרירותה שבקנברה, בירת אוסטרליה הסמוכה, על ונואטו.
* ונואטו אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* [http://ip140.uahurtado.cl/uploads/r/archivo-institucional-universidad-alberto-hurtado/1/1/9/119a982db9b66f569a5d546b86f31a59dcb53b2815c3e28f774ad8bab7704d3c/31-2-12.pdf RELACIONES DIPLOMATICAS DE CHILE CON LOS PAISES DE LA CUENCA DEL PACIFICO], קובץ רשמי, משרד החוץ של צ'ילה

== הערות שוליים ==
יחסי פפואה גינאה החדשה – צ'ילה

יחסי פפואה גינאה החדשה–צ'ילה הם היחסים הדיפלומטיים הרשמיים שבין המדינה העצמאית של פפואה גינאה החדשה לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין המדינה העצמאית של פפואה גינאה החדשה לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין פפואה גינאה החדשה לצ'ילה כוננו באופן רשמי ב-19 באוגוסט 1976.

אזרחי צ'ילה שרוצים להיכנס, לבקר ולשהות בפפואה גינאה החדשה זקוקים לאשרה אלקטרונית (eVisa) על מנת להיכנס למדינה, כמו כן ישנה האפשרות להנפיק אחת בעת הכניסה למדינה. לעומת זאת, אזרחי פפואה גינאה החדשה שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת בפפואה גינאה החדשה, הן בדרג השגרירות והן בדרג הקונסולרי. צ'ילה האמינה את שגרירותה שבקנברה, בירת אוסטרליה הסמוכה, על פפואה גינאה החדשה.
* פפואה גינאה החדשה
פפואה גינאה החדשה אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* [http://ip140.uahurtado.cl/uploads/r/archivo-institucional-universidad-alberto-hurtado/1/1/9/119a982db9b66f569a5d546b86f31a59dcb53b2815c3e28f774ad8bab7704d3c/31-2-12.pdf RELACIONES DIPLOMATICAS DE CHILE CON LOS PAISES DE LA CUENCA DEL PACIFICO], קובץ רשמי, משרד החוץ של צ'ילה

== הערות שוליים ==